11/07/2019 | Administración LocalMunicipal
Curtis
Decretos de Alcaldía de organización municipal mandato 2019-2023

Por esta Alcaldía, con data 24 de xuño de 2019 ditáronse os Decretos nº 301 e 302, e con data 25 de xuño de 2019 o Decreto nº 306, relativos á organización municipal para o mandato 2019-2023: “ASUNTO: DECRETO DE DELEGACIÓN DE SINATURA EN CONCELLEIROS. LEXISLATURA 2019-2023. EXPEDIENTE: 2019/G003/000321 Javier Francisco Caínzos Vázquez, alcalde do Concello de Curtis, (A Coruña), En virtude do disposto nos artigos 114 a 121 do Real Decreto 2568/1986 polo que se aproba o Regulamento de Organización, Funcionamento e Réxime Xurídico das Entidades Locais, no artigo 23.4 da Lei 7/1985 de Bases de Réxime Local, no artigo 61.3 da Lei 5/1997 de Administración Local de Galicia e no artigo 12 da Lei 40/2015 de Réxime Xurídico do Sector Público, e co obxecto de conseguir unha maior operatividade e fluidez no despacho e tramitación dos diversos expedientes administrativos. Pola Alcaldía-Presidencia en virtude das atribucións que lle veñen conferidas pola vixente Lei, RESOLVO: PRIMEIRO.- Delegar nos Concelleiros/a Antonio Ángel Fraga Sánchez, Emilio Souto Iglesias e Eva Mª Lata Naveira, a sinatura do visto e prace de calquera tipo de certificación emitida por Secretaría. SEGUNDO.- As delegacións anteriores poden ser revocadas por esta Alcaldía en calquera momento de forma motivada seguindo o disposto no artigo 116 do Real Decreto 2.568/1986, e no artigo 10 da Lei 40/2015. TERCEIRO.- Notificar esta Resolución aos concelleiros/a delegados/a.” “ASUNTO: DECRETO NOMEAMENTO TENENTES DE ALCALDE. LEXISLATURA 2019/2013 EXPEDIENTE: 2019/G003/000322 Javier Francisco Caínzos Vázquez, alcalde do Concello de Curtis, (A Coruña), Pola Alcaldía-Presidencia de conformidade co disposto nos artigos 21.2 e 23 da Lei 7/1985, de 2 de abril, Reguladora das Bases de Réxime Local, en concordancia co disposto nos artigos 59.2, 61.2, 62 e 63 da Lei 5/1997, de 22 de xullo, de Administración Local de Galicia, e nos artigos 38, 46 e 47 do Regulamento de organización, funcionamento e réxime xurídico das entidades locais RESOLVO: PRIMEIRO.- Nomear Tenentes de Alcalde do Concello o/as seguintes Concelleiro/as: Primeiro Tenente de Alcalde: Antonio Ángel Fraga Sánchez Segunda Tenente de Alcalde: Eva Mª Lata Naveira Terceira Tenente de Alcalde: Marta Belén Barreiro Méndez O/as Tenentes de Alcalde nomeado/as, logo da aceptación do seu cargo, correspóndelles en canto tales, substituír ó Alcalde na totalidade das súas funcións e pola orde do seu nomeamento, nos casos de ausencia, vacante, enfermidade ou impedimento que imposibilite a este para o exercicio das súas atribucións. SEGUNDO.- Notificar persoalmente a presente resolución ós designados, que se considerará aceptada tacitamente, agás manifestación expresa; e remitir o Decreto do nomeamento ó Boletín Oficial da Provincia para a súa publicación no mesmo, igualmente publicar o Decreto no Taboleiro de anuncios do Concello, sen prexuízo da súa efectividade dende o día seguinte ó da sinatura desta resolución. TERCEIRO.- Dar conta ó Pleno do Concello desta resolución na primeira sesión que se celebre.” “ASUNTO: DECRETO DELEGACIÓN ATRIBUCIÓNS A CONCELLEIROS/AS. LEXISLATURA 2019-2023 EXPEDIENTE: 2019/G003/000326 Javier Francisco Caínzos Vázquez, alcalde do Concello de Curtis, (A Coruña), Con data de 24/06/2019 dítase o Decreto nº 303 relativo ás atribucións por áreas a favor dos concelleiros do grupo de goberno do Concello de Curtis. Detectado un erro na denominación das áreas, esta Alcaldía emite esta nova resolución ao efecto. Pola Alcaldía-Presidencia de conformidade coas atribucións conferidas en virtude do artigo 21.3, da Lei 7/1985, de 2 de abril, Reguladora das Bases de Réxime Local, en concordancia co disposto no apartado 3, do artigo 43 do Regulamento de Organización, Funcionamento e Réxime Xurídico aprobado polo Real Decreto 2568/1986, do 28 de novembro, e apartado 5 do artigo 68 da Lei 5/1997, de 22 de xullo de Administración Local de Galicia, resólvese: No uso das atribucións que me outorga a lexislación do réxime local vixente, RESOLVO: PRIMEIRO.- Delegar as áreas de xestión que se sinalan, a favor dos Sres. Concelleiros que a continuación se relacionan: 1) Área de Medio Ambiente, Saúde e Promoción Industrial: Sayed Achig Younoussi 2) Área de Igualdade, Xuventude, Educación e Cultura: Pricila Albuera Provenza 3) Área de Deportes e Voluntariado: Mª del Carmen Cernadas Sánchez 4) Área de Benestar Social: Marta Belén Barreiro Méndez 5) Área de Servizos, Emerxencias e Obras: Emilio Souto Iglesias 6) Área de Medio Rural, Feiras e Mercados: Alfonso Gómez Cancelo 7) Área de Promoción Económica, Emprego e Formación: Jaime Damian Gale El Mizeb 8) A Alcaldía asume as áreas de Urbanismo, Facenda, Comunicación e Réxime Interior SEGUNDO.- Corresponderalles aos/ás Concelleiros/as delegados/as de área a inspección, dirección, impulsión e xestión en xeral dos correspondentes servizos, sen comprender a facultade de resolver mediante actos administrativos que afecten a terceiros. TERCEIRO.- No non recollido nesta resolución as presentes delegacións rexeranse polo establecido nos artigos 120 e 121 do Real Decreto 2568/1986, e subsidiariamente polo disposto nos artigos 114 a 118, da mesma norma.” Curtis, 5 de xullo de 2019. O alcalde-presidente Asdo.- Javier Fco. Caínzos Vázquez.